Easy Five | LekkeSlaap
Easy Five is 'n bekoorlike grasdakgastehuis in 'n stil en pragtige tuin-omgewing in Somerset-Wes. Die gastehuis is ideaal geleë vir gaste wat die gewilde Stellenbosch Wynlande wil verken.
Akkommodasie word in 5 smaakvol gemeubileerde gastekamers gebied. Die knus gastekamers het grasdakke, houtmeubels en unieke dekor. Daar is ook groot foto's van die Groot 5 waarna die kamers vernoem is. Elke kamer het bad- en swemhanddoeke, kamerjasse, 'n haardroër, toiletware, sekere DStv-kanale en Duitse kanale, gratis WiFi, 'n kluis en plafonwaaier. Elke kamer het ook 'n yskas, tee- en koffiemaakgeriewe, 'n mikrogolfoond, basiese eetgerei en breekware. Die groter kamers het ekstra kombuisgeriewe vir selfsorg.
Die gastehuis bied B&B of selfsorg en daar is 'n verhitte swembad en 'n tradisionele grasdaklapa met braaigeriewe. Gaste het ook toegang tot veilige parkeerplek op die perseel. Die ligging bied maklike toegang tot Valsbaai se strande, gholfbane, wynlandgoedere en die Hottentots-Hollandberge.